ΓΡΑΠΤΗ ΕΡΩΤΗΣΗ P-0372/03

υποβολή: Vronique Mathieu (EDD) προς την Επιτροπή

(7 Φεβρουαρίου 2003)

Θέμα: Χρηματοδότηση των προγραμμάτων Natura 2000

Παρακολουθούμε από καιρό τη σταδιακή εφαρμογή των προβλεπομένων από το πρόγραμμα Natura 2000 διατάξεων, ιδίως όσον αφορά τις οριοθετήσεις. Το πρόγραμμα αυτό διατήρησης και προστασίας του περιβάλλοντος δεν θα είναι χωρίς συνέπειες για τις οικονομικές δραστηριότητες των ενδιαφερομένων περιοχών. Ωστόσο, φαίνεται ότι ένα ερώτημα δεν έχει ακόμη απαντηθεί σαφώς και συγκεκριμένα η χρηματοδότηση του Natura 2000. Γίνεται συχνά αναφορά στο δεύτερο πυλώνα της ΚΑΠ. Περί τίνος ακριβώς πρόκειται·

Μεταξύ των παράπλευρων δαπανών, ορισμένες ΜΚΟ αναφέρουν την ενοικίαση/αγορά γαιών στις ζώνες Natura 2000. Τίθενται επομένως πολλά ερωτήματα και συγκεκριμένα: ποιοί λόγοι θα προταθούν προς αιτιολόγηση των αγορών αυτών, ποιός θα εμφανισθεί ως αγοραστής και ιδιαίτερα, ποιό θα είναι το μέλλον της γεωργικής παραγωγής στις ζώνες αυτές·

Απάντηση της κας Wallstrm εξ ονόματος της Επιτροπής

(5 Μαρτίου 2003)

Η τρέχουσα κατάσταση όσον αφορά τη χρηματοδότηση του προγράμματος Natura 2000

Natura 2000 αποκαλείται το ευρωπαϊκό οικολογικό δίκτυο που συστήθηκε με την οδηγία για τα ενδιαιτήματα, του 1992(1). Κύριος σκοπός του είναι η προστασία των άγριων ειδών και των ενδιαιτημάτων ευρωπαϊκής σημασίας. Το άρθρο 8 της εν λόγω οδηγίας διατυπώθηκε σε αναγνώριση του οικονομικού βάρους που ενδεχομένως συνεπάγεται το πρόγραμμα Natura 2000 σε κράτη μέλη, ιδίως στα κράτη όπου παρατηρείται μεγαλύτερη συγκέντρωση ειδών και ενδιαιτημάτων. Προβλέπει επομένως κοινοτική συγχρηματοδότηση απαιτούμενων μέτρων για τηνλοποίηση και συνεχιζομένη διαχείριση του Natura 2000.

Για την αντιμετώπιση θεμάτων συγχρηματοδότησης με σφαιρικό και αποτελεσματικό τρόπο, η Επιτροπή συνέστησε, το Δεκέμβριο του 2001, ανεξάρτητη ομάδα εργασίας του άρθρου 8. Η ομάδα εργασίας αποτελέστηκε από εμπειρογνώμονες και εκπροσώπους σειράς κρατών μελών, ομάδες ενδιαφερομένων και μη κυβερνητικούς οργανισμούς. Στις 6 Δεκεμβρίου 2002 η ομάδαπέβαλε στην Επιτροπή την τελική έκθεσή της.

Η ομάδα εργασίας συμφώνησε ότι θα πρέπει να εξεταστούν τρεις κύριες επιλογές όσον αφορά την εξασφάλιση της μελλοντικής συγχρηματοδότησης του Natura 2000, ως εξής:

- Επιλογή 1 — χρησιμοποίησηφιστάμενων κοινοτικών πόρων, κυρίως του κανονισμού αγροτικής ανάπτυξης της κοινής γεωργικής πολιτικής, διαρθρωτικών ταμείων και ταμείων συνοχής, καθώς και του μέσου LIFE-Nature, με ανάλογη τροποποίηση ώστε να εξασφαλίζεται καλύτερα η ανταπόκριση στις ανάγκες του Natura 2000.

- Επιλογή 2 — διεύρυνση και τροποποίηση του μέσου LIFE-Nature ώστε να καταστεί ο πρωταρχικός μηχανισμός εξυπηρέτησης· ή

- Επιλογή 3 — δημιουργία νέου μέσου χρηματοδότησης, αποκλειστικού για το πρόγραμμα Natura 2000.

Η έκθεση θα χρησιμοποιηθεί ως βάση για την κατάρτιση ανακοίνωσης προς το Συμβούλιο και το Κοινοβούλιο σχετικά με την προβλεπόμενη για το 2003 χρηματοδότηση του Natura 2000, όπου θα περιγράφεται σε αδρές γραμμές συνεκτικό σχέδιο συγχρηματοδότησης του Natura 2000.

Δαπάνες που συνδέονται με τόπους του Natura 2000

Για τον χαρακτηρισμό και τη διαχείριση τόπων του προγράμματος Natura 2000 απαιτείται ευρύ φάσμα δυνητικών μέτρων και δραστηριοτήτων, και ενδέχεται να απαιτηθεί σχετική χρηματοδότηση. Οι δραστηριότητες μπορεί να αφορούν την φάση πριν από τον χαρακτηρισμό ή να έπονται του χαρακτηρισμού ενός τόπου. Μπορεί να πρόκειται για εφάπαξ δράσεις τύπου επένδυση, όπως απόκτηση γης, ή αποκατάσταση ζημιών σε ενδιαιτήματα ή σε χαρακτηριστικά, ή ενδέχεται να περιλαμβάνει χρονικά εκτεταμένες δράσεις, όπως η τακτική ενεργός διαχείριση χλωρίδας και λοιπών χαρακτηριστικών, καθώς και η παρακολούθηση του τόπου ή ειδών.

Στην έκθεση της ομάδας εργασίας περιλαμβάνεται πίνακας με φάσμα δραστηριοτήτων διαχείρισης που αφορούν τον καθορισμό και τη διαχείριση τόπων του Natura 2000, τους οποίους η ομάδα εργασίας θεωρεί εν γένει επιλέξιμους για κοινοτική χρηματοδότηση. Μεταξύ των δραστηριοτήτων αυτών συγκαταλέγεται και η αγορά γης.

Επί του εν λόγω θέματος δεν έχει ακόμη ληφθεί απόφαση. Θα αντιμετωπιστεί σε συνδυασμό με πλαίσιολοποίησης της συγχρηματοδότησης, στη συνέχεια της προβλεπόμενης ανακοίνωσης για τη χρηματοδότηση του προγράμματος Natura 2000.

(1) Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, ΕΕ L 206 της 22.7.1992.